ID-DEĊIŻJONI TAL-KUNSILL
tad-19 ta' Lulju 1982
fuq il-konklużjoni ta' Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja fuq il-produzzjoni, il-marketing u l-kummerċ tal-manjoka
(82/495/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li stabbilixxa l-Komunità Ekonomika Ewropea, u b'mod partikolari Artikolu 113 tiegħu,
Wara li kkunsidra r-rakkomandazzjoni mill-Kummissjoni,
Billi l-konklużjoni ta' Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-marketing u l-kummerċ tal-manjoka huwa fl-interess kemm ta' parti kif ukoll ta' l-oħra,
IDDEĊIDA KIF ĠEJ:
Artikolu 1
Il-Ftehim ta' Kooperazzjoni bejn il-Komunità Ekonomika Ewropea u r-Renju tat-Tajlandja dwar il-produzzjoni, il-marketing u l-kummerċ tal-manjoka huwa b'dan approvat f'isem il-Komunità.
It-test tal-Ftehim huwa anness ma' din id-Deċiżjoni.
Artikolu 2
Il-President tal-Kunsill huwa b'dan awtorizzat sabiex jaħtar il-persuna li jkollha s-setgħa li tiffirma l-Ftehim li bih jorbot il-Komunità.
Magħmul fi Brussel, fid-19 ta' Lulju 1982.